Chlorid bizmutitý

Chlorid bizmutitý (BiCl3) je snehobiela kryštalická látka, ktorá sa na vlhkom vzduchu rozteká. Vodou dochádza totiž k jeho štiepeniu za vzniku oxichloridu bizmutitého BiOCl.
Bi3+ + Cl- + H2O → BiOCl (s) + 2 H+

S chloridmi alkalických kovov alebo chloridom amónnym NH4Cl tvorí komplexné zlúčeniny chlorobizmutitany, ktoré existujú prevažne v dvoch typoch -tetrachlorobizmutitany [BiCl4]- a pentachlorobizmutitany [BiCl5]2-.

Príprava 
Chlorid bizmutitý sa vyrába priamou syntézou z prvkov, keď sa nechá cez rozžeravený bizmut prechádzať suchý chlór:
2 Bi + 3 Cl2 → 2 BiCl3

Alternatívnou metódou je rozpúšťanie oxidu bizmutitého v kyseline chlorovodíkovej alebo bizmutu v lúčavke kráľovskej (zmes HCl a HNO3 v pomere 3:1). Prebytočná kvapalina sa oddestiluje bez prístupu vzduchu:
Bi2O3 + 6 HCl → 2 BiCl3 + 3 H2O
Bi + 3 HCl + HNO3 → BiCl3 + 2 H2O + NO

Zlúčeninu možno tiež získať rozpustením bizmutu v koncentrovanej kyseline dusičnej HNO3 a následným pridaním pevného chloridu sodného NaCl do roztoku:
Bi + 6 HNO3 → Bi(NO3)3 + 3 H2O + 3 NO2
Bi (NO3)3 + 3 NaCl → BiCl3 + 3 NaNO3

Použitie 
Používa sa k príprave niekoľkých ďalších soli bizmutu a  používa sa ako zložka v farbivách a kozmetike.

V organickej syntéze sa používa ako katalyzátor (Michaelova reakcia a pod.).  Prídavkom iného kovového jodidu sa zvyšuje jeho katalytická aktivita.

Bezpečnosť 
Smrteľná dávka (LD50) chloridu bizmutitého je 3 334 mg/kg.

Podobné látky 
 Fluorid bizmutitý
 Subsalicylát bizmutitý
 Oxid bizmutitý
 Chlorid železitý
 Chlorid mangánatý
 Chlorid kobaltnatý

Literatúra

Zdroj 

Bizmutitý
Bizmutitý
Zlúčeniny bizmutu